text: Часове след като подписа, Стамен Белчев обяви целта на Арда в Първа лига - БГ Футбол - Първа лига - Gong.bg
  Часове след като подписа, Стамен Белчев обяви целта на Арда в Първа лига
  3 юни, 16:58
  Наставникът на Арда Кърджали - Стамен Белчев, говори пред GONG.BG малко след като подписа нов тригодишен договор с новака в елита. Бившият треньор на ЦСКА заяви, че целта пред клуба е да се утвърди в Първа лига.
  "Днес подписах нов договор с Арда и съм много щастлив, че ще продължим сътрудничеството с клуба. Целта на Арда няма да е да само да участва в Първа лига, а да се утвърди в елита. Искаме да сме на по-високо ниво от миналия сезон. Разбира се, че наблюдаваме футболисти, които искаме да привлечем. Надявам се съвсем скоро да стигнем до разбирателство с набелязаните състезатели. Не желая да коментирам писанията за ЦСКА. Днес подписах нов контракт с Арда. Условията за подготовка на нашия тим са отлични, но има какво още да се иска. Надявам се, скоро да има още подобрения", заяви пред GONG.BG специалистът.